ธนชาตฝันสินเชื่อเช่าซื้อพ้นน้ำไตรมาส3
&#8220;ธนชาต&#8221; คาดสินเชื่อเช่าซื้อฟื้นตัวไตรมาสหน้า หลัง &#8220;โตโยต้า&#8221; เตรียมกดปุ่มผลิตปลายเดือนนี้ หวังกวาดเม็ดเงินสะพัดช่วงเลือกตั้ง
20 ส.ค. 2554

“ธนชาต” คาดสินเชื่อเช่าซื้อฟื้นตัวไตรมาสหน้า หลัง “โตโยต้า” เตรียมกดปุ่มผลิตปลายเดือนนี้ หวังกวาดเม็ดเงินสะพัดช่วงเลือกตั้ง 
นายนพดล เรืองจินดา รองกรรมการผู้จัดการ ธนาคารธนชาต กล่าวว่า ธนาคารคาดว่าสินเชื่อเช่าซื้อรถยนต์จะเริ่มกลับเข้าสู่ภาวะปกติภายในไตรมาส 3 เนื่องจากในวันที่ 23 พ.ค.นี้ ผู้ผลิตรถยนต์รายใหญ่ เช่น โตโยต้า จะเริ่มกลับมาผลิตรถยนต์ได้อีกครั้ง จึงเชื่อว่าผู้ผลิตรถยนต์รายอื่นๆ จะทยอยกลับเข้าสู่กระบวนผลิตรถยนต์ตามมา เพื่อฉกฉวยโอกาสจากเม็ดเงินที่สะพัดในช่วงการเลือกตั้ง และคาดว่าธนาคารในปีนี้จะรักษาส่วนแบ่งการตลาดเป็นอันดับ 1 เอาไว้ที่ระดับ 20% ได้ 
ทั้งนี้ สินเชื่อเช่าซื้อของธนาคารในไตรมาสนี้ปรับตัวลดลงอย่างต่อเนื่อง ทำให้ธนาคารต้องปรับกลยุทธ์ไปเจาะตลาดสินเชื่อรถเก่าและสินเชื่อรถแลกเงินเพื่อทดแทนรายได้ จึงคาดว่าผลกระทบต่อรายได้จะมีไม่มาก
“สินเชื่อรถใหม่ของธนาคารเริ่มปรับตัวลดลงมาตั้งแต่เดือน เม.ย. และยังคงลดลงเรื่อยๆ เราจึงหารายได้จากสินเชื่อรถเก่าที่เติบโตได้ดีขึ้นเพื่อชดเชยรายได้บางส่วน โดยจะเห็นได้จากราคารถมือสองที่เพิ่มขึ้น 1020% ในช่วง 23 เดือนที่ผ่านมา” นายนพดล กล่าว
นายนพดล กล่าวว่า ทิศทางดอกเบี้ย คาดว่าจะเริ่มมีการปรับขึ้นอีกครั้งในครึ่งปีหลัง โดยคาดว่าจะมีการปรับดอกเบี้ยขึ้น 10 สตางค์ และเชื่อว่าธนาคารต่างๆ คงจะเลิกแข่งขันด้านราคาเพราะมีต้นทุนที่เพิ่มขึ้น โดยคาดว่าดอกเบี้ยรถใหม่จะอยู่ที่ 2% เศษ ขณะที่ดอกเบี้ยรถเก่าจะอยู่ที่ 3% เศษ